**Jegyzőkönyv**

**Nagykovácsi Nagyközség Önkormányzat**

**Egészségügyi és szociális bizottsági üléséről**

**Az ülés helye: Polgármesteri Hivatal**

**Az ülés időpontja:** 2015. március 17. (kedd 16:30 óra)

**Meghívottak:** Dr. Szabó András elnök, Bánóczi Margit, dr. Klein Katalin, Dvorzsák-Pintér Tünde, Karczewicz Ágnes, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Papp István jegyző, dr. Németh Zsanett aljegyző, Acsainé Végvári Katalin Magyar Bölcsődék Egyesülete elnök.

**Megjelentek:** Dr. Szabó András elnök, Bánóczi Margit, dr. Klein Katalin, Dvorzsák-Pintér Tünde, Karczewicz Ágnes, Kiszelné Mohos Katalin polgármester, Papp István jegyző, dr. Németh Zsanett aljegyző, Acsainé Végvári Katalin Magyar Bölcsődék Egyesülete elnök, Szabó Orsolya OKB tag, Fodor Attila OKB elnök, Kissné Szalay Erzsébet jk.vez.

**Dr. Szabó András elnök:** köszöntöm a megjelenteket, megállapítom, hogy az Egészségügyi és szociális bizottság (továbbiakban EÜB) 5 fővel jelen van, határozatképes. Felteszem szavazásra a kiküldött napirendi pontokat, aki így elfogadja, kérem, kézfeltartással jelezze. Megállapítom, hogy az EÜB 5 igen szavazattal az alábbi napirendi pontokat fogadta el:

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**9/2015. (III. 17.) HATÁROZATA**

Nagykovácsi Nagyközség Önkormányzat Egészségügyi és szociális bizottsága 2015. március 17-i ülésén az alábbi napirendeket tárgyalja:

1. **Lenvirág Bölcsőde és Védőnő Szolgálat intézmény alapításáról szóló 8/2015. (I. 22.) számú határozat módosítása**

Előterjesztő: Kiszelné Mohos Katalin polgármester

Előadó: Dr. Németh Zsanett aljegyző

|  |  |
| --- | --- |
| **E-29/2015** | **EÜB** |

1. **Döntés a Lenvirág Bölcsőde és Védőnői Szolgálat intézményvezető kinevezéséről – ZÁRT ÜLÉSEN TÁRGYALANDÓ**

Előterjesztő: Kiszelné Mohos Katalin polgármester

Előadó: Dr. Németh Zsanett aljegyző

|  |  |
| --- | --- |
| **E-37/2015** | **EÜB** |

1. **Egyebek**

**1. napirendi pont:**

**Lenvirág Bölcsőde és Védőnő Szolgálat intézmény alapításáról szóló 8/2015. (I. 22.) számú határozat módosítása**

**Dr. Szabó András elnök:** Köszöntöm a megjelenteket. Külön köszöntöm Acsainé Végvári Katalint, a Magyar Bölcsődék Egyesülete elnökét, aki a Lenvirág Bölcsőde és Védőnő Szolgálat intézményvezetőjének kiválasztásáról szóló napirend miatt jelent meg az ülésen. Térjünk rá az 1. napirendre. Mindenki ismeri az előterjesztést. Van-e hozzászólás, kérdés. Nincs, tehát felteszem szavazásra a határozati javaslatot. Aki, ezzel egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**10/2015. (III. 17.) HATÁROZATA**

Nagykovácsi Nagyközség Önkormányzat Egészségügyi és szociális bizottsága a Nagykovácsi Nagyközség Önkormányzata Képviselő-testületének megtárgyalásra és elfogadásra javasolja a Lenvirág Bölcsőde és Védőnő Szolgálat intézmény alapítására vonatkozó határozati javaslatot.

**Határidő:** azonnal

**Felelős**: EÜB elnöke

**Dr. Szabó András elnök:** A Lenvirág bölcsőde intézményvezetői pályázatának elbírálásáról szóló előterjesztést zárt ülésen tárgyaljuk, ezért kérdezem, hogy az Egyebek napirendi ponthoz van-e javaslat, hozzászólás.

**2. naprendi pont**

**Egyebek**

**Dr. Szabó András elnök:** Ha nincs hozzászólás, az Egészségügyi bizottság nyílt ülését 16.45 órakor bezárom.

K.m.f.

dr. Szabó András dr. Klein Katalin

elnök tag